Saulkrasti (stacija)

Saulkrasti ir dzelzceļa stacija Saulkrastu novada Saulkrastu pilsētā, dzelzceļa līnijā Zemitāni—Skulte. Attālums no Rīgas Pasažieru stacijas — 48 km, no Zemitāniem — 44 km, līdz galastacijai Skultei — 8 km. Saulkrastos pietur visi vilcieni maršrutā Rīga—Skulte, kā arī šeit ir galapunkts vilcieniem Rīga—Saulkrasti. Stacijā darbojas biļešu kase.

Vēsture 
Saulkrastu stacija tika uzbūvēta 1934. gada 1. jūnijā, pēc tam, kad Rīgas—Rūjienas dzelzceļa līnija sasniedza Saulkrastus. Stacija bija paredzēta peldvietu un vasarnīcu rajonam, kas veidojies 19. gadsimtā kā Neibāde. Otrā pasaules kara laikā 1944. gada naktī no 25. uz 26. septembri stacijas ēka uzspridzināta. Jaunā stacijas ēka atklāta 1952. gada 28. jūnijā.

2014. gadā sāka rekonstruēt stacijas ēku, iekštelpu remontdarbi pārsniedza noteikto termiņu, rekonstrukcija tika pabeigta 2015. gada pavasarī.

Attēlu galerija

Ārējās saites

Atsauces 

Saulkrasti
Dzelzceļa stacijas Latvijā
Dzelzceļa līnijas Zemitāni—Skulte stacijas un pieturas punkti